חלומות (שיר)

"חלומות" הוא שיר בביצוע הזמרת הישראלית רוחמה רז. יאיר קלינגר חיבר את הלחן ב־1976 עבור שיר צרפתי, ואחר כך הקליטה אותו להקה בריטית למילים משלה. ב־1979 כתבה רחל שפירא את מילות הגרסה המוכרת, "חלומות". רוחמה רז הקליטה את השיר, והוא נכלל באלבומה "חלומות", שהתפרסם ב־1979. ב־1976, שלוש שנים לפני פרסום הגרסה המוכרת בישראל של רוחמה רז, יאיר קלינגר התגורר בפריז ונמצא בשיא פריחתו המוזיקלית. ב־1971 טס קלינגר לצרפת לחודש של הופעות עם להקת המחול "כרמון", אך החודש הפך ל־11 שנים, שבהן למד הלחנת סרטים, ובהמשך החל לכתוב מוזיקה לחבורת הזמר "הקומפניון דה לה שנסון" ולזמרת ריקה זראי. ב־1976 חיבר קלינגר את הלחן עבור השיר "IIs sont partis de la ville" (בתרגום חופשי: "הם עזבו את העיר") של הזמרת הצרפתייה ניקול ריו (שגם כתבה את המילים). בינתיים, המו"ל ששיתף פעולה עם קלינגר וניסה לקדם את יצירתו באותה העת, מכר את זכויות הלחן ללהקה בריטית בשם "מארק-אלמונד" (אנ') (ללא קשר לכוכב הפופ מהאייטיז מארק אלמונד) ללא ידיעתו של קלינגר. ב־1978 "מארק-אלמונד" הוציאו את השיר "Just a Friend" בעל הלחן הזהה לזה של קלינגר, ונתנו את הקרדיט לעצמם. שנה אחר כך בישראל, הפזמונאית והמשוררת רחל שפירא כתבה מילים חדשות ללחן של קלינגר. קיים שוני בין הגרסאות של יאיר קלינגר ורוחמה רז לגבי הרקע ליצירת הגרסה העברית. קלינגר סיפר בהזדמנויות שונות שגברי מזור, שהיה המנהל האומנותי של רוחמה רז, שמע את הגרסה הצרפתית בפריז ו"שידך" בינו ובין רז, ואף לקח את הלחן לרחל שפירא שכתבה לו מילים. לעומת זאת רז סיפרה שהיא הופיעה בצרפת ובאולם ישב יאיר קלינגר (שבאותה התקופה היה בצרפת) ששמע אותה. בסוף ההופעה הוא שוחח איתה, החמיא לה והזמין אותה לשמוע מלחניו בביתו. בין הלחנים היה הלחן של "חלומות" (שקלינגר שר בג'יבריש). רז התלהבה מהלחן וקלינגר סיפר לה שישנו ביצוע צרפתי, אך הוא מעוניין שתהיה לשיר גם גרסה עברית ושהוא מרגיש שהשיר מאוד מאוד מתאים לה. כשרז חזרה לישראל, היא השמיעה את השיר בגרסתו הצרפתית לרחל שפירא. שפירא לא תרגמה את המילים, אלא כתבה לו מילים חדשות משלה – "חלומות". בנות להקת "סקסטה" מצטרפות לרז לפני הבית האחרון של השיר בזמרה ובקולות רקע. קלינגר לא היה מודע לביצוע באנגלית של "מארק-אלמונד", עד שנחשף לכך. הוא חשב לפנות למאבק משפטי, אך לבסוף ויתר. לימים סיפר: פניתי למו"ל הצרפתי שלי ולאגודת זכויות היוצרים בצרפת. הם התחילו לטפל – מכתבים, עורכי דין, עניינים, אבל זה לא הוביל לשום דבר, ושמתי לב שאני נכנס לאנרגיות שליליות. החלטתי לוותר. ככה זה נשאר עד היום, ולא ראיתי פרוטה מהביצוע האמריקני. בשנות ה־70, כשהגעתי לארץ במסגרת אחת החופשות שלי, מנחם גרנית עשה לי מארב ברדיו. הם לא הכירו את הגרסה הצרפתית, אבל כן הגיעה אליהם הגרסה של "מארק אלמונד", והם חשבו שאני גנבתי כביכול את השיר. ראיינו אותי ברדיו ואמרתי להם: "רבותיי, זה בדיוק ההפך". — יאיר קלינגר, יוני 2023 "חלומות" זכה ב־2003 לגרסת כיסוי מצליחה של איל גולן (עיבוד: יעקב למאי). ב־2023 פרסם המוזיקאי הישראלי GADEE (גדי) את גרסתו לשיר, ששילבה בין הטקסט באנגלית של הלהקה הבריטית והלחן המוכר. "חלומות" בביצוע רוחמה רז הוצג ב"פינה לשיפוטכם" כמועמד למצעד הפזמונים השבועי של רשת ג' ב־26 בדצמבר 1979. הוא צעד 14 שבועות עד 9 באפריל 1980, אז יצא מהמצעד. בשיאו הגיע למקום השני, ב־12 במרץ 1980. במצעד השנתי של התחנה (תש"ם) השיר הגיע למקום ה־24. איל גולן שר את השיר לראשונה בטקס מלכת היופי של 2003, ביוזמתו של מוטי רייף. מאוחר יותר היה הביצוע לשיר הנושא של אלבום גרסאות הכיסוי של גולן "חלומות". יעקב למאי עיבד את השיר (בשונה מרוב שירי האלבום, שאותם עיבד חיים חדד-הדר). גרסת גולן הוצגה ב"פינה לשיפוטכם" כמועמדת למצעד הפזמונים השבועי של רשת ג' ב־6 באפריל 2003. היא צעדה שישה שבועות בלבד, עד 25 במאי, אז יצאה מהמצעד. בשיאה היא הגיעה למקום התשיעי, ב־27 באפריל. על אף חוסר ההצלחה (היחסי) במצעד השבועי של רשת ג', במצעד השנתי לשנת תשס"ג של התחנה זכה השיר להצלחה גדולה ודורג במקום השלישי. במצעד השנתי הישראלי של גלי צה"ל הוא דורג במקום ה־10. הגרסה המקורית (רוחמה רז) גרסת איל גולן הגרסה המקורית (רוחמה רז) גרסת איל גולן אקורדי השיר "חלומות" באתר Tab4u סרטון השיר "חלומות" באתר יוטיוב מילות השיר "חלומות" באתר שירונט ‏"IIs Sont Partis De La Ville" בביצוע ניקול ריו (בצרפתית), 1976, באתר יוטיוב ‏"Just a Friend" בביצוע "מארק-אלמונד", 1978, באתר יוטיוב "חלומות" בביצוע איל גולן, 2003, באתר יוטיוב ייתכן שהניסוח הזה של דברי קלינגר כפי שמצטטת רז – ש"הוא מרגיש שזה מאוד מאוד מתאים לה" – מלמד שמזור היה מאחורי המהלך של פניית קלינגר לרז במטרה להמליץ לה על השיר הזה. האלבום "חלומות", באתר Discogs, בדיקה אחרונה ב־8 בנובמבר 2023 נתוני היצירה, באתר אקו"ם, בדיקה אחרונה ב־16 בנובמבר 2023 תיעוד יוצרים של מפעל הפיס עם יואב קוטנר – יאיר קלינגר (הגרסה הארוכה) (56:56 מתחילת הסרטון), סרטון בערוץ "מפעל הפיס", באתר יוטיוב, 4 בפברואר 2019 אלי לפיד, אלי לפיד – אבני דרך – "חלומות" – משתתפים: רוחמה רז, רחל שפירא, יאיר קלינגר ואייל גולן, באתר יוטיוב, 30 בדצמבר 2019 תיעוד יוצרים של מפעל הפיס עם יואב קוטנר – יאיר קלינגר (הגרסה הארוכה) (1:05:30 מתחילת הסרטון), סרטון בערוץ "מפעל הפיס", באתר יוטיוב, 4 בפברואר 2019 עמית אטיאס, ‏"לא ראיתי פרוטה מהשיר": הסיפור מאחורי אחד הלהיטים הגדולים בישראל, באתר ‏מאקו‏, 26 ביוני 2023 בחירות העורכים 25.7.2023, באתר כאן, 25 ביולי 2023 נתוני היצירה "חלומות" בביצוע איל גולן, באתר אקו"ם השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־7 בנובמבר 2023 השיר יוצא ממצעד רשת ג', באתר פזמונט, בדיקה אחרונה ב־7 בנובמבר 2023 מיקום שיא במצעד השבועי של רשת ג' (2), באתר פזמונט, בדיקה אחרונה ב־5 בנובמבר 2023 מקום 24 במצעד השנתי לשנת תש"ם של רשת ג', באתר פזמונט, בדיקה אחרונה ב־5 בנובמבר 2023 גרסת איל גולן מוצגת ב"פינה לשיפוטכם" של רשת ג', באתר פזמונט, בדיקה אחרונה ב־8 בנובמבר 2023 גרסת איל גולן יוצאת ממצעד רשת ג', באתר פזמונט, בדיקה אחרונה ב־8 בנובמבר 2023 גרסת אייל גולן. מיקום שיא במצעד השבועי של רשת ג' (9), באתר פזמונט, בדיקה אחרונה ב־5 בנובמבר 2023 מקום 3 במצעד השנתי של רשת ג' (תשס"ג), באתר פזמונט, בדיקה אחרונה ב־5 בנובמבר 2023 המצעד השנתי הישראלי תשס"ג, באתר גלי צה"ל, 19 בנובמבר 2017